**MUNICIPIUL SATU MARE**

**CABINET PRIMAR**

**Nr. 10393/18.02.2025**

 Kereskényi Gábor, Primar al Municipiului Satu Mare,

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ” însușirea documentației cadastrale de primă înregistrare a unui imobil teren în suprafață de 3011 mp cu destinația de drum”, în susținerea căruia formulez prezentul,

  **REFERAT DE APROBARE**

 Imobilul teren care face obiectul prezentului proiect de hotărâre, este situat în intravilanul Municipiului Satu Mare și este reprezentat în natura de strada Páskándi Géza .

 În acest sens, se impune însușirea documentației cadastrale de primă înregistrare a imobilului teren în suprafață de 3011 mp, situat în Municipiul Satu Mare, str. Páskándi Géza, acesta urmând să primească număr nou cadastral și va fi înscris definitiv într-un CF nou înființat al Municipiului Satu Mare, proprietar Municipiul Satu Mare - domeniul public.

 Față de cele expuse mai sus, văzând prevederile art. 29 alin. (2) lit. c) din OUG nr. 57/2019 privind Codul administrativ, cu modificările și completările ulterioare, potrivit cărora consiliul local are printre atribuții și administrarea domeniului public/privat, propun spre aprobare Consiliului local, proiectul de hotărâre în forma prezentată de executiv.

 **Inițiator PROIECT,**

 **PRIMAR**

 **Kereskényi Gábor**

 Munich Diana/2 ex